«№69 жалпы білім беретін орта мектебі» КММ-сі бойынша 2023-2024 оқу жылы бойынша

«**Ата- аналарды педагогикалық қолдау орталығы**» жұмысының ұйымдастырылуы туралы

Анықтама

Ақтөбе облысының білім басқармасының №2/4423 хатының негізінде Қазақстан Республикасының Оқу- ағарту министрлігінің тапсырмасымен 2023-2024 оқу жылынан бастап барлық білім беру ұйымдарында «Біртұтас тәрбие» бағдарламасы жүзеге асырылды. Бағдарламаның аясында жалпы білім беретін мектептерде « Ата- аналарды педагогикалық қолдау» орталықтары құрылып, жұмыс бастады. «№69 жалпы білім беретін орта мектебі» КММ- де «Ата- аналардың педагогикалық қолдау орталығы» жұмысын ұйымдастыру, қызметін жүзеге асыру туралы мектеп директорының 1 қыркүйектегі №186-А бұйрығымен жұмыс жүргізілді.

Ата- аналарды педагогикалық қолдау орталығы- ата- аналар қауымын, отбасын нығайтуға, отбасылық және қоғамдық тәрбие байланысына мүдделі әкімшілік және педагогикалық қызметкерлерді біріктіреді және балалардың заңды өкілдерінің құзыреттерін қалыптастыруға бағытталған , білім алушыларды тәрбиелеу, дамыту және оларғам білім беру мәселелерін тиімді шешуге мүмкіндік береді. Мақсаты : балаларды оқыту мен тәрбиелеу мәселесі бойынша мектептің ата- аналармен қарым- қатынасын күшейту, сондай- ақ берекелі отбасы мәдениетін дамыту болып табылады. Мінддетеріне балалардың әл- ауқатын қамтамасыз ету үшін ата- аналардың педагогикалық мәдениетін, психологиялық және әлеуметтік құзыреттерін дамытуда ата- аналарға жүйелі педагогикалық қолдау ұйымдастыру. Аталған мақсат- міндеттер негізінде мектеп бойынша ата- аналарды қолдау жұмыстарына балалардың жас ерекшелігіне сай білім курстарын таңдауға байланысты жүзеге асырылды. 1-4, 5-9, 10-11 класс оқушыларының ата- аналарына арналған сабақтардың мазмұнына және бекітілген жұмыс жоспарына сай жылына 8 сабақтан өткізілді.